เรื่องร้องเรียน: เสียงละหมาดดังเกินเบอร์รบกวนชาวบ้าน สุดจะทน ตั้งแต่ตี 4 ครึ่ง เสียงดังมาจากชุมชนมุสลิม ซอยนวมินทร์ 111 แยก 8 ไม่ใช่สุเหร่ามีสิทธิ์ติดตั้งลำโพงกระจายเสียงดังรบกวนครอยู่อาศัยบริเวณใกล้เคียงด้วยเหรอ เขตช่วยพิจารณาด้วย แจ้งทีก็เบาที แล้วก็มาเปิดเสียงดังอีก  วันอาทิตย์ที่ผ่านมาดังเกือบทั้งบ่าย เปิดลำโพงเสียงดัง ไม่มีมารยาท ไม่มีความเกรงใจเลย
การดำเนินการของเจ้าหน้าที่: จากการตรวจสอบเมื่อวันที่ 1/3/2566 ซ.นวมินทร์ 111 แยก 8 พบว่าเป็นสถานที่ที่จัดตั้งขึ้นเพื่อเป็นโรงเรียนสอนศาสนาอิสลามและใช้สำหรับเป็นที่ละหมาดของประชาชนที่นับถือศาสนาอิสลามในบริเวณดังกล่าวและใกล้เคียง ในวันอาทิตย์ที่26กุมภาพันธ์ 2566มีการจัดประชุมกรรมการของมัสยิดคลองลำเจียก ซึ่งอาจก่อให้เกิดเสียงดังรบกวนได้จริง เพื่อเป็นการป้องกันมิให้เกิดข้อร้องเรียนขึ้นอีก จึงได้ขอความร่วมมือให้ลดระดับเสียงในช่วงเวลาละหมาดและในช่วงเวลาการจัดกิจกรรมต่างๆลงอีก เพื่อมิให้รบกวนผู้พักอาศัยใกล้เคียง ทั้งนี้จะได้ติดตามผลการแก้ไขต่อไป
ความเห็นของผู้แจ้ง: ขอบคุณเจ้าหน้าที่มากๆ ขอบคุณจากใจ ทำงานรวดเร็วมาก (เที่ยงวันนี้ได้ยินเสียงละหมาดอยู่ แต่ลดลงในระดับที่รับได้)
พื้นที่: แขวงนวมินทร์ เขตบึงกุ่ม กรุงเทพมหานคร